section_heading: Školovanje i klupska karijera
paragraph_text: Osnovnu školu pohađao je u rodnom mjestu, gdje je počeo i s igranjem nogometa. Maturirao je u gimnaziji u vojvođanskom mjestu Kuli, dok je studij farmacije započeo u Novom Sadu, a završio i diplomirao na zagrebačkom fakultetu 1931. Nogomet je započeo igrati u Vrbaskom športskom klubu, a po dolasku na studij u Zagreb, prijavio se u HŠK Građanski, gdje je bio standardni član prve momčadi, te s njim osvojio dvije titule prvaka države (1937. i 1940.).